CELEX: 31990D1231(02)
Language: el
Date: 1990-06-11 00:00:00
Title: Απόφαση του Συμβουλίου των διοικητών της 11ης Ιουνίου 1990 σχετικά με τη συμμετοχή της Ευρωπαϊκής Τράπεζας Επενδύσεων στην Ευρωπαϊκή Τράπεζα για την Ανασυγκρότηση και την Ανάπτυξη

Avis juridique important

|

31990D1231(02)

Απόφαση του Συμβουλίου των διοικητών της 11ης Ιουνίου 1990 σχετικά με τη συμμετοχή της Ευρωπαϊκής Τράπεζας Επενδύσεων στην Ευρωπαϊκή Τράπεζα για την Ανασυγκρότηση και την Ανάπτυξη  

Επίσημη Εφημερίδα αριθ. L 377 της 31/12/1990 σ. 0003 - 0004

ΑΠΟΦΑΣΗ ΤΟΥ ΣΥΜΒΟΥΛΙΟΥ ΤΩΝ ΔΙΟΙΚΗΤΩΝ   της 11ης Ιουνίου 1990   σχετικά με τη συμμετοχή  της Ευρωπαϊκής Τράπεζας Επενδύσεων στην Ευρωπαϊκή Τράπεζα για την Ανασυγκρότηση και την ΑνάπτυξηΤΟ ΣΥΜΒΟΥΛΙΟ ΤΩΝ ΔΙΟΙΚΗΤΩΝ ΤΗΣ ΕΥΡΩΠΑΪΚΗΣ ΤΡΑΠΕΖΑΣ ΕΠΕΝΔΥΣΕΩΝ,  -  Έχοντας υπόψη την απόφαση που έλαβε το Ευρωπαϊκό Συμβούλιο στις 9 Δεκεμβρίου 1989 υπέρ της  ίδρυσης της Ευρωπαϊκής Τράπεζας για την Ανασυγκρότηση και την Ανάπτυξη («ΕΤΑΑ»), στην οποία η  Ευρωπαϊκή Τράπεζα Επενδύσεων («ΕΤΕ») θα συμμετάσχει ως μέλος και κατά την προπαρασκευαστική φάση  της οποίας η ΕΤΕ θα παίξει ένα ιδιαίτερο ρόλο,  -  Έχοντας υπόψη τη συμφωνία για την ίδρυση ΕΤΑΑ, η οποία υπεγράφη στο Παρίσι, στις 29 Μαΐου 1990,  για την ΕΤΕ από τον Πρόεδρό της, κ. Ernst-Gόnther Brφder,  -  Σημειώνοντας ότι η εν λόγω συμφωνία προβλέπει, μεταξύ άλλων:  ότι το αρχικό εγκεκριμένο μετοχικό κεφάλαιο θα ανέρχεται σε 10  000 εκατομμύρια Ecu, από τα οποία  τα 300 εκατομμύρια Ecu θα αποτελέσουν, όπως αναφέρεται ρητά, συμμετοχή της ΕΤΕ 7   ότι κάθε μέλος της ΕΤΑΑ, συμπεριλαμβανομένης της ΕΤΕ, θα εκπροσωπείται στο Συμβούλιο των Διοικητών  και θα διορίζει ένα διοικητή και έναν αναπληρωτή διοικητή, και ότι ο διοριζόμενος από την ΕΤΕ  διοικητής θα επιλέγει στην πραγματικότητα ένα μέλος του Διοικητικού Συμβουλίου το οποίο, με τη  σειρά του, θα επιλέγει τον αναπληρωτή του 7   ότι η ΕΤΕ θα εισπράξει, ως εντολοδόχος της ΕΤΑΑ, την πρώτη δόση των καταβληθέντων μεριδίων του  κεφαλαίου που έχει αναλάβει αρχικά καθένα από τα μέρη που υπογράφουν την εν λόγω συμφωνία 7   -  Σημειώνοντας ότι η ΕΤΕ και τα μέλη της επιβεβαίωσαν στους αντιπροσώπους των μελλοντικών μελών  της ΕΤΑΑ ότι η ΕΤΕ έχει νομική εξουσία να συμμετάσχει στο κεφάλαιο της ΕΤΑΑ,  -  Έχοντας υπόψη την πρόταση του Διοικητικού Συμβουλίου της 11ης Μαΐου 1990,  -  Εκτιμώντας ότι η εν λόγω συμφωνία πρέπει να εγκριθεί για λογαριασμό της ΕΤΕ,  -  Εκτιμώντας ότι, εφόσον η εν λόγω συμφωνία πρέπει να αποτελέσει το αντικείμενο επικύρωσης,  έγκρισης ή αποδοχής από τα μέρη που την υπογράφουν, η ΕΤΕ θα πρέπει να καταθέσει το εγκριτικό της  έγγραφο στον θεματοφύλακα που ορίζεται από τη συμφωνία,  ΑΠΟΦΑΣΙΖΕΙ ΟΜΟΦΩΝΑ ΟΤΙ: 1.  Εγκρίνεται με την παρούσα, για λογαριασμό της ΕΤΕ, η  συμφωνία περί ίδρυσης της Ευρωπαϊκής Τράπεζας για την Ανασυγκρότηση και την Ανάπτυξη (στο εξής  αποκαλούμενη «Συμφωνία»), με τα εξής, μεταξύ άλλων, συνεπακόλουθα:  -  η ΕΤΕ αναλαμβάνει μερίδιο ύψους 300 εκατομμυρίων Ecu του αρχικού εγκεκριμένου μετοχικού  κεφαλαίου της ΕΤΑΑ,  -  η ΕΤΕ εξουσιοδοτείται να διορίζει ένα μόνιμο και ένα αναπληρωματικό μέλος του Συμβουλίου των  Διοικητών της ΕΤΑΑ,  -  η ΕΤΕ θα εκπροσωπείται στο Διοικητικό Συμβούλιο της ΕΤΑΑ από ένα τακτικό μέλος, το οποίο θα  επιλέγει ο διορισθείς από την ΕΤΕ στο Συμβούλιο των Διοικητών, ή από τον αναπληρωτή αυτού του  μέλους,  -  η ΕΤΕ θα εισπράξει και θα κρατεί, ως εντολοδόχος της ΕΤΑΑ, την πρώτη δόση των καταβληθέντα  μεριδίων του κεφαλαίου που έχει αναλάβει αρχικά καθένα από τα μέρη που υπογράφουν τη συμφωνία.  2.  Ο Πρόεδρος της ΕΤΕ θα κοινοποιήσει την παρούσα απόφαση στον θεματοφύλακα που προβλέπεται από  τη συμφωνία και η κοινοποίηση αυτή θα αποτελέσει την πράξη έγκρισης της συμφωνίας από την ΕΤΕ.  Η απόφαση αυτή θα δημοσιευτεί στην Επίσημη Εφημερίδα των Ευρωπαϊκών Κοινοτήτων.  Για το Συμβούλιο των Διοικητών Ο Πρόεδρος   P. BΙRΙGOVOY   Ο Γραμματέας   D. HARTWICH